Марко Ганчев
Нова истина

chitanka.info

Тъкмо вече да изпаднем в апатия

в нашата служба и да махнем с ръка,

началството изведнъж отвори обятия

и като майка ни приласка.

Неочаквано рухнаха всички табута

и батакът си беше наречен батак.

Там, където не даваха с пръст да се бута,

вече можеше да се рита и с крак.

Брей, отърваха ни от старото бреме.

Брей, ново време! — зарадва се колективът.

А пък всичко бе просто — дошло бе време

нови истини да се скриват.

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.